Document ID: 32004R1461

ΚΑΝΟΝΙΣΜΌΣ (ΕΚ) αριθ. 1461/2004 ΤΗΣ ΕΠΙΤΡΟΠΉΣ
της 17ης Αυγούστου 2004
για παρέκκλιση από τον κανονισμό (ΕΚ) αριθ. 1520/2000 σχετικά με ορισμένα ποσά που ορίζονται στο άρθρο 14
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων (1), και ιδίως το άρθρο 8 παράγραφος 3 πρώτο εδάφιο,
Εκτιμώντας τα ακόλουθα:
(1)
Σύμφωνα με τις κοινοποιήσεις που υπέβαλαν τα κράτη μέλη, οι πληρωμές από το αποθεματικό που αναφέρεται στο άρθρο 14 παράγραφος 1 πρώτο εδάφιο του κανονισμού (ΕΚ) αριθ. 1520/2000 της Επιτροπής, της 13ης Ιουλίου 2000, για τη θέσπιση κοινών λεπτομερών κανόνων εφαρμογής του συστήματος επιστροφών κατά την εξαγωγή και των κριτηρίων καθορισμού του ύψους τους για ορισμένα γεωργικά προϊόντα, εξαγόμενα υπό μορφή εμπορευμάτων μη υπαγομένων στο παράρτημα Ι της συνθήκης και των κριτηρίων καθορισμού του ύψους τους (2), την περίοδο από την έναρξη του δημοσιονομικού έτους έως την 1η Μαΐου 2004, είναι υψηλότερες σε σχέση με το προηγούμενο οικονομικό έτος.
(2)
Προκειμένου αυτή η αύξηση της χρησιμοποίησης του αποθεματικού να μην προκαλέσει διαταραχές στο εμπόριο, οι οποίες μπορεί να αποβούν σε βάρος των οικονομικών φορέων που ωφελούνται από το εν λόγω αποθεματικό, χρειάζεται να αυξηθούν, κατά παρέκκλιση του άρθρου 14 παράγραφοι 1 και 3 του κανονισμού (ΕΚ) αριθ. 1520/2000, τα ποσά που ορίζονται σε αυτές τις διατάξεις για το τρέχον οικονομικό έτος.
(3)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οριζόντιων ζητημάτων σχετικά με τις συναλλαγές μεταποιημένων γεωργικών προϊόντων που δεν υπάγονται στο παράρτημα I της συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση του άρθρου 14 παράγραφοι 1 και 3 του κανονισμού (ΕΚ) αριθ. 1520/2000, και για το οικονομικό έτος που λήγει στις 15 Οκτωβρίου 2004:
1)
Το όριο του συνολικού αποθεματικού που αναφέρεται στην παράγραφο 1 πρώτο εδάφιο αυξάνεται σε 45 εκατομμύρια ευρώ.
2)
Το ποσό που αναφέρεται στην παράγραφο 3 δεύτερο εδάφιο αυξάνεται σε 35 εκατομμύρια ευρώ.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Αυγούστου 2004.

Labels: 15